# אזבסט

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
סיבי אזבסט הנמצאים על גבי סלע המורכב מהמינרל מוסקוביט
מינרל אזבסט
מינרל אזבסט

אזבסט (מיוונית ἄσβεστος: אַ - "לא" ו-זבֵסט - "בעיר". כלומר, "לא בעיר") הוא שם לקבוצה של חומרים סיביים שמקורם בסלעים הבנויים ממינרלים סיליקטיים של מגנזיום ו/או ברזל הידרידי.

עמידותו של האזבסט לאש, חום ומים נוצלה עוד משחר האנושות למספר נרחב של מטרות. סיבי האזבסט שימשו כאריג לבגדי קבורה בתקופת מצרים העתיקה וגם למפת השולחן של קרל הגדול כאשר, לפי האגדה, קרל זרק את מפתו לתוך האש כדי לנקותה. האזבסט נוצר בטבע בצורות רבות (ראו למטה); האזבסט מנוצל על ידי כרייתו ממכרות של סלעי אזבסט.

כאשר האזבסט משמש להגנה כנגד אש וחום, סיבי האזבסט לרוב מעורבבים עם בטון או משולבים בסיבי בד. האזבסט משמש לרוב במנגנוני בלמים וגם בסוגי אטמים בגלל עמידותו לחום. מסיבי האסבסט מייצרים גם בידוד לחוטי חשמל. אזבסט משמש בין השאר לייצור בגדים חסיני-אש ומוצרי בניה שונים, משום שהוא אינו חדיר למים, אינו מוליך חשמל ומבודד חום היטב. בשנות החמישים, עם העלייה הגדולה לישראל, נעשה שימוש רב באזבסט מעורב בבטון לבניין בשל חוזקו, תכונותיו ומחירו הזול. שיכונים אלו זכו לכינוי "אזבסטונים" בפי העם.

למרות תכונותיו המועילות הרבות, סוגים רבים של סיבי אזבסט אשר נשברו לפיסות קטנות, פולטים "אבק אזבסט". לאבק האזבסט מיוחסת רשימה ארוכה של מחלות ריאה הכוללות את מחלת האזבסטוזיס וסרטן הריאה וזאת, בגלל שאיפה של חלקיקי האבק הקטנים אל תוך הריאות. שימושיו הרבים של האזבסט בתעשייה ובבנייה נאסרו בגלל סכנות אלו במדינות רבות הכוללות את ישראל. בשנים האחרונות מסולקים לוחות האזבסט מבתי ספר, ממחנות צבא ומקומות נוספים בהם נעשה בו שימוש רב בעבר. פיסות שלמות של אזבסט אינן מהוות סכנה אלא רק שבירה של לוחות הגורמת להווצרות אבק.

## [עריכה] סוגי אזבסט וסיביו

### [עריכה] אזבסט לבן

קריסוטיל (ראו תמונות), מספר CAS של [12001-29-5], נוצר מאבן הסרפנטין. אזבסט הקריסוטיל הוא סוג האזבסט הכי נפוץ בשימוש התעשייתי בארצות הברית.

אזבסט לבן
אזבסט לבן
סיבי אזבסט מעובדים

ישנן עדויות אשר מציינות שסוג זה של אזבסט איננו מזיק כאשר חלקיקיו נשאפים. מנגד, ישנן עדויות אשר מציינות שסוג זה של אזבסט הינו רעיל אך לא במידה רבה כמו סוגים אחרים של אזבסט. [1]

ההשערה הרווחת לגבי נוסחתו הכימית של הקריסוטיל היא Mg3(Si2O5)(O H)4.

### [עריכה] אזבסט חום

אמוסייט, בעל מספר CAS של [12172-73-5], הינו שם מסחרי למינרל מסוג האמפיבול הידוע גם בשם גרונרייט שמכרותיו נמצאים באפריקה ושם זה מורכב מראשי תיבות של "מכרות האזבסט של דרום אפריקה" (Asbestos Mines of South Africa) הנותן את השם אמוסייט.

אחת מהנוסחאות הרבות שנתנו לתיאור תכולת האמוסייט הוא Fe7Si8O22(O H)2.

### [עריכה] אזבסט כחול

ריבקייט, בעל מספר CAS של [12001-28-4], הידוע גם תחת השם קרוקידולייט, הינו סוג של אמפיבול הנכרה במכרות באפריקה ובאוסטרליה. סיבי האזבסט הכחול נחשבים בעיני רבים כסוג הכי רעיל ומסוכן של האזבסט.[2]

נוסחה כימית אחת הניתנת לקרוקידולייט היא Na2Fe2+3Fe3+2Si8O22(O H)2.

### [עריכה] סוגים פחות שכיחים בתעשייה

- אזבסט טרימולייט, ולו מספר CAS של [77536-68-6] ונוסחה של Ca2Mg5Si8O22(O H)2.
- אזבסט אצטינולייט הנקרא גם סמאראגדייט, מספר CAS של [77536-66-4] ונוסחה של Ca2(Mg Fe)5Si8O22(O H)2.
- אזבסט אנטופילייט, בעל מספר CAS של [77536-67-5] ונוסחה של (Mg Fe)7Si8O]]22(O H)2.

סוגים אלו הינם שכיחים פחות בתעשייה מאשר הסוגים האחרים אך עדיין יכולים להמצא במספר רב של ביניינים כמבודדי חום.

### [עריכה] מידע נוסף

קריסוטיל בדרך-כלל נמצא בטבע בצורת סיבים רכים ופריכים (דבר הגורם לסכנה הגדולה ליצירת "אבק אזבסט"). צורות אחרות של אזבסט אמפיבולי יכולות, במקרים מסוימים, גם להופיע בטבע כסיבים רכים ופריכים, אך כמה סוגים כגון האמוסייט (ראו: אזבסט חום) הינם יותר קשיחים בצורתם הטבעית.

כל סוגי האזבסט הסיביים מורכבים מסיבים מעורבבים בעלי רוחב של פחות ממיקרומטר אחד ובעלי אורך גדול.

סוגי האזבסט האמפיבולי נחשבים ליותר מסוכנים מאשר סוגי האזבסט שאיננו אמפיבולי (למשל, אזבסט לבן), בגלל תכונותיהם של סוגי האזבסט האמפיבולי לשהות ממושכת בריאות ואי היכולת של הגוף לנקות את חלקיקי האזבסט הללו.

האזבסט האמפיבולי בעיקר נמצא בטבע, בצורה בטוחה יותר, שאיננה סיבית.

אזבסט בעל סיבים עדינים במיוחד נקרא לפעמים גם "אמיאנתוס".

## [עריכה] שימושים

### [עריכה] שימושים היסטוריים

חפצים אשר היו עשויים מאזבסט בעבר, נחשבו לכל-כך יקרים וחשובים עד שהוחזקו בקפידה רבה כל כך, כאילו היו עשויים מזהב. מלכים וקיסרים אחדים יכלו להרשות לעצמם יוקרה גדולה בהחזקת מפיות ומפות העשוייות באזבסט. סוחרי עתיקות אחדים מאמינים כי בתרבויות העתיקות היו מכינים כיסויי אזבסט ואיתם היו מכסים את מלכיהם המתים ושורפים את גופותיהם, כדי לשמר רק את אפרם ולמנוע את אפר מלכיהם להיות מעורבב עם אפר העץ או חומרים בעירים אחרים המשמשים לבניית מיכלי קבורה, אשר אם היו מכסים אותם בהם. [2]

אחרים משערים שבני האדם הקדמונים היו משתמשים באזבסט ליצירת פתיליות ללפידים שאינן מתכלות. בתרבויות מאוחרות יותר, ידוע בוודאות שהאזבסט שימש ליצירת הפתיליות. למרות שכאשר האזבסט בא במגע עם העור הוא גורם לעקצוצו, בספרות העתיקה מצוין שהאזבסט נרשם כתרופה למחלות עור ובמיוחד לעקצוץ העור. [3]

סיבי אזבסט נמצאו בעבר במנגנוני המעצורים של מכוניות וגם בנעליים המבודדות חום. באמצע שנות ה-90, רוב מנגנוני המעצורים אשר היו עשויים מאזבסט הוחלפו במעצורים העשויים מקבלר (המשמש גם ליצירת אפודי מגן).

### [עריכה] שימושים עכשוויים

#### [עריכה] קבוצת סרפנטין

אזבסט לבן הוא סוג של אזבסט הנגזר מקבוצת הסרפנטין. לסוג זה מספר שימושים.

בארצות הברית, האזבסט הלבן הוא הסוג הכי שכיח בתעשייה. האזבסט הלבן יכול להמצא במגוון רחב של חומרי גלם, אשר חלקם כוללים:

- אריחי ויניל - (פולי ויניל כלוריד (C2H 5Cl)n)
- לוחות ועריכי תקרה מאזבסט
- ציפויי גבס וקירות טייח
- זפת גגות
- ציפויים אקוסטיים
- צינורות
- קירות חיצוניים ופנימיים
- חסינות אש
- גיר ללוח
- טיט שמשות
- אטמים
- מעצורי מכוניות, "ברקס".
- נעליים
- מצמדים או קלאץ' בלעז
- שמיכות אש למקרה שריפה

#### [עריכה] קבוצת אמפיבול

אזבסט האמוסייט והקרוקידולייט (אזבסט חום ואזבסט כחול, ראו סוגי אזבסט וסיביו) נכללו במגוון רחב של מוצרים עד תחילת שנות ה-80.

השימוש בכל סוגי האזבסט הנכללים בקבוצת האמפיבול נאסר באמצע שנות ה-80 בעקבות פרסום מסקנות מחקרים בנושא השימוש בחומר.

המוצרים שבהם היה נוכח אזבסט מקבוצת אמפיבול הם:

- אטימת קירות, מבנים ותקרות על ידי עריכים בצפיפות נמוכה
- לוחות וצינורות העשויים בבטון-אזבסט או "אטרניט" להעברת חיווט טלפוני וחשמלי לבית.
- אטמים נוגדי אש, חום, וחומרים כימיים מסוימים (כלומר, דלתות חירום וכוד').

## [עריכה] מחלות הנגזרות מחשיפה לאזבסט

### [עריכה] אזבסט כמזהם

אזבסט נישא באוויר שאנו נושמים ולפעמים גם מרחף במים שאנו שותים, הכוללים מים ממקורות טבעיים (מים מינרליים) [3].

מחקרים הראו שאנשים החיים באוכלוסייה עירונית רגילה יכולים לסבול מאלפים עד מאות-אלפים של סיבי אזבסט בכל גרם של רקמת ריאה, כלומר, מיליוני סיבי אזבסט ועשרות-אלפי גופים של אזבסט בריאותיו של אדם ממוצע [4].

ארגון EPA האמריקאי קבע תקן של כמות אזבסט במים. התקן עומד כיום על עד 7 מיליון סיבים ארוכים (ארוכים או שווים ל5 מיקרומטר - µm) לכל ליטר. ארגון OSHA (משרד הבטיחות והבריאות בתעסוקה, Occupational Safety and Health Administration) קבע תקן של עד 100,000 סיבי אזבסט הקצרים מ5 מיקרומטר לכל מטר רבוע של אוויר במקום עבודה בעל משמרות של שמונה שעות ו40 שעות עבודה שבועיות. [5].

רוב חלקיקי האזבסט הנישאים באוויר ושיכולים להכנס למערכת הנשימה אינם יכולים להראות על ידי העין האנושית הבלתי מזויינת, מהסיבה הפשוטה שגודלם אינו עולה על 20 מיקרומטר ועוביים אינו עולה על 0.01 מיקרומטר (10 ננומטר). לשם השוואה, גודל שערה אנושית נע בין 17 עד 181 מיקרומטר [6].

בסופו של דבר, סיבי האזבסט אשר נמצאים בריאות מתגבשים ליצירת סיבים גדולים יותר של אזבסט, זאת מכיוון שבאופן טבעי, כאשר סיבי האזבסט - העשויים אותו מונומר - מתקררים ומתגבשים, הסיבים מתגבשים זה עם זה ליצירת פולימר גדול יותר עם תאי יחידה קריסטלים רבים יותר. קריסטלים אלו נוטים להשתנות כאשר הם באים במגע עם פני שטח מסוימים ומשתנים לצורת פני השטח. כאשר מופעל כוח מסוים על הגביש, הגביש נוטה להשבר בחזרה לצורותיו הקטנות, ובכך ליצור מאות סיבים קטנים ודקים יותר מאשר לפי תהליך הגיבוש.

בעקבות תהליך זה, סיבי האזבסט נעשים קטנים וקלים יותר, ובכך, נכנסים הם למערכת הנשימה ביתר קלות וגורמים לחשיפה חוץ גופית ולבעיות רפואיות. בסופו של דבר, סיבי האזבסט יעצרו במקום מסוים (בריאות, בקנה הנשימה ומחוץ לגוף), אך הם יכולים לנוע שנית בעקבות רוחות או תנועה.

סיב האזבסט איננו נוטה להתמקם במקום אחד בנקודת שחרורו מהסיב העיקרי, ועשוי, בסופו של דבר, להתפרס לכל המקומות הנגישים בבניין, ואפילו למקומות אשר אינם בנויים ממוצרים העשויים מאזבסט. כל מכה קטנה או נזק למוצר מצוי המכיל אזבסט יכולה לשחרר מיליוני ואפילו מיליארדי של סיבי אזבסט מיקרוסקופיים לסביבה המיידית. תכונות מוצרי האזבסט אשר מכילים סיבי אזבסט שבירים גורמות גם למגע יד קל להיות מספיק כדי לשבור חלק מהסיבים.

בעקבות זאת, חומרים בהם נמצאים סיבי אזבסט הם מקור לחשש סביבתי, בגלל היותם רגישים כל-כך לנזק. בדרך כלל, המוצרים העשויים מסיבי אזבסט נתונים ללחץ ומגע חזקים יותר ממגע כף יד.

מוצרים אשר עשויים מאזבסט שאינו סיבי גם משחררים חלקיקי אזבסט אל הסביבה.

### [עריכה] מחלות הנגרמות על-ידי אזבסט

חלקיקי אזבסט בריאת אדם
רקמת ריאה אשר עברה תהליכי איכול כימי למציאת גופי אזבסט ריאתיים
סיבי אזבסט שנראים במיקרוסקופ אלקטרונים סורק
צילום רנטגן של עובד במפעל ליצור צינורות החולה במחלת אזבסטוזיס בשלב מוקדם

עוד בשנת 1898, דיווח מפקח המפעלים הראשי של בריטניה לפרלמנט הבריטי בדו"ח השנתי שלו על "השפעותיו המרושעות של אבק אזבסט". הוא דיווח גם את "טבעם החד כמו זכוכית של החלקיקים" כאשר האזבסט נישא באוויר בכל כמות שהיא, "נמצא להוות מפגע בריאותי, כמו שניתן היה לצפות". בשנת 1906, ועדה פרלמנטרית בריטית אישרה את מקרה המוות הראשון כתוצאה מחשיפה לאזבסט במפעלים בבריטניה והמליץ על אימוץ תקנים חדשים כגון איוורור יעיל וטוב יותר ואמצעי בטיחות אחרים. [7] בשנת 1918, חברת ביטוח אמריקאית פתחה במחקר שהראה מוות בטרם-עת בתעשיית האזבסט בארצות הברית. [8] בשנת 1926, ועדת תאונות העבודה התעשייתיות של מסצ'וסטס בדקה את המקרה המוצלח הראשון של תביעת פיצויים בגין מחלת אזבסט. [9] מספר ניכר של פציעות אזבסט נגרמו מחשיפה לאזבסט במספנות בזמן בניית אוניות למלחמה בזמן מלחמת העולם השנייה [10].

בעיות הבריאות הנגרמות מאזבסט מתחילות כאשר חלקיק האזבסט משתחרר מצבר האזבסט ונישא באוויר ונשאף אל תוך הריאות. בגלל הגודל המזערי של אותם סיבים, ריאות האדם אינן יכולות להוציא את הסיב וכך נוצרת הצטברות החלקיקים בריאה. [להרחבה: קאסארט ודאוול - טוקסולוגיה (2001), עמודים 520 522].

המחלות המיוחסות לחשיפה לאזבסט כוללות את המחלות [11] [12]:

- אזבסטוזיס - מחלת ריאה שנמצאה לראשונה בעובדי מספנה, האזבסטוזיס נגרם כתוצאה מצלקות על גבי רקמת הריאה שנגרמות בגלל ניסיון גוף האדם להפטר מחלקיק האזבסט על ידי מסיסותו בחומצה, אף שדרך פעולה זו אינה עוזרת [13]. הרקמה המצולקת נעשת מקיפה ורבה במידה שבסופו של דבר, גורמת לנזק בלתי הפיך לריאה והפסקת פעולותיה. למחלת האזבסטוזיס לוקח בין 10-30 שנה להתפתח בגוף האדם. [14].

- מסותליאומה - הוא סוג של סרטן הנגרם ביותר מחצי מהמקרים בגלל היסטוריה של חשיפה לאזבסט [4]. סרטן המסותליאומה מתפתח באזור חלל החזה או חלל הקרביים או באזור הלב. חוקרים מאמינים שהמסותליאומה נגרמת מספר של יוני חמצן, רדיקלים ופרוקסידים שאלו הם חומרים מחמצנים או ROS שנוצרים על ידי סיבי האזבסט.[15]. חשיפה לאזבסט קשורה ללפחות 50% מהחולים המפתחים מסותליאומה ממארת [16]. שיא מספר מקרי המסותליאומה שמתפתחים בגוף האדם נוצרים כ35-45 שנה אחרי החשיפה לאזבסט [17]. זמן ההשרדות הממוצע למסותליאומה ממארת הוא 11 חודשים [18].

- סרטן - סרטן בית הקול משוייך לחשיפה לאזבסט. מספר מחקרים מציאים שחשיפה לאזבסט משוייך לעלייה מועטה בסיכון לסרטן הקיבה והבטן, הלוע והמעי הגס [19].

ארגון הסביבה האמריקאי - "קבוצת הסביבה העובדת" (Environmental Working Group), מעריך שבארצות הברית בלבד, מתים מדי שנה כ9,000 אנשים כתוצאה ממחלות הקשורות קשר ישיר לחשיפה לאזבסט כגון אזבסטוזיס, מסותליאומה, סרטן הריאות כתוצאה מאזבסט וסרטן מערכת העיכול [20].

### [עריכה] מחלות אחרות הקשורות לאזבסט

- יבלות אזבסט - מחלה זו מתפתחת כאשר הסיבים החדים של האזבסט נכנסים על תוך העור והתוצאה מזכירה מראה של יבלת.

- pleural plaques - סיבי דיסקרטיים של אזבסט עם העשוי מסידן נכנסים אל תוך הריאות אינן גורמות לגידולים ממארים. ניתן לראות את ריכוזי סיבים אלו בצילום קרני רנטגן.

- diffuse pleural thickening - דומה למקרים הנזכרים למעלה ויכולה לפעמים להיות קשורה להתפתחות אזבסטוזיס. בדר"כ מופיעה המחלה ללא סימטומים, אך אם המחלה בהיקף גדול יכול להגרם נזק לריאה.

## [עריכה] משפט וחוק

הדיון המשפטי לגבי האזבסט היה לדיון הארוך, היקר ומזיק ביותר בהיסטוריית ארצות הברית, הכולל יותר מ-6,000 נאשמים ו 600,000 תובעים [21]. מומחים מעריכים שאחוז האנשים אשר יחלו במחלות אזבסט יעלה, ככל הנראה, במהלך העשור הבא. חשבים מעריכים שעלותה הכוללת של תהליך הדיון המשפטי בנושא אזבסט לבדו בארצות הברית יגיע לבסוף ל200 מיליארד דולר. בגלל שכיחותו של האזבסט בחומרי בנייה עד הופעת התקנות, התרחש במקומות רבים בעולם תהליך סילוק המוני של אזבסט מבתים, דבר שעלה למדינות סכום כסף רב.

נפחו הגדול של הנטל שנגרם על ידי האזבסט הרתיע את התעשיינים ואת המבטחים. מספר השיטות הרב לתביעות פיצויים היה למקור למספר רב מאוד של תיקים משפטיים וניסיונות של הממשלה לגבש פתרונות לגבי התיקים המתהווים והעתידים.

## [עריכה] סילוק אזבסט

סימון בתים המכילים אזבסט באזהרה

עד תחילת שנות השמונים, בניינים רבים בארץ ובעולם הכילו אזבסט בחומרי בנייתם כדי למנוע התפשטות אש במקרה של שריפה, מניעת מעבר חום מחוץ לבית בימי קיץ ומספר רחב של שימושים עם מבחר מוצרים. מוצרי האזבסט לרוב נצקים אל תוך קירות, אל תוך המרחב המקיף את צנרת הבית ומספר מקומות קטנים אחרים כדי להגן מפני אש על המקומות אשר אליהם מתקשים הכבאים להגיע. מוצרים לתמיכה מבנים נכללו גם ברשימת המוצרים הכוללים אזבסט כגון לוחות בנייה. בבינייני מגורים, לוחות ומוצרי אזבסט שימשו ליצירת תקרות אקוסטיות שלרוב נקראו "תקרות פופקורן", עד אשר תהליכי הפקת מוצרי אזבסט נעצרו בחרם בשנת 1978. החרם, למרות שהורה להפסיק יצור מוצרי אזבסט, הרשה למפעלים להשתמש במוצרי המלאי שעדיין לא הוכנסו לשימוש ויוצרו לפני החרם, לכן גם בתים שיוצרו עד שנת 1986 יכלו להכיל מוצרי בנייה הכוללים אזבסט ליצירת קירות אקוסטיים. הדרך יחידה להיות בטוחים שבקירות הבניין אין אזבסט היא להשיג דגימה מקיר הבניין הנבדק ולבודקו במעבדה מהימנה.

הסיכון שנגרם מהאזבסט תלוי במיקום האזסבט בבניין. אם האזבסט הונח במיקום פחות מסוכן, הוא יכול להוות סיכון רק למספר מצומצם של הנוכחים בתוך ביניין. אם סיבי האזבסט אינם ניתקים מהפיסה הגדולה של האזבסט, הם לא יכולים להשאף ובכך לא מהווים סכנה לסובבים.

למרות זאת, כמה שיטות של בנייה עם אזבסט גורמות לסיבים להנשא אל תוך האוויר בהדרגה. במקרה זה, האזבסט יכול להוות סכנה לעובדים אשר קודחים בקירות הבניין כדי להתקין צנרת וחיווט במסגרת עבודתם.

גם אם אותם עובדים מוגנים מפני שאיפת אזבסט על-ידי אמצעי מיגון, עבודתם משחררת את הסיבים לאוויר ושאר תושבי הבית שלא מוגנים יכולים לשאוף את אותם חלקיקים. עבודות שינוי ובנייה באזורים בהם נמצאים מוצרי אזבסט, בדרך-כלל חייבים לעבור בדיקות ותהליכי ניקוי קפדניים ומחמירים. אם תהליך הסרת מוצרי האזבסט מהביניין מתקיים כאשר תושבים עדיין גרים באותו ביניין, בדרך-כלל נוצר צורך להעבירם למקום מגורים זמני כדי לבצע את התהליך. כדי לבצע את תהליך ההפטרות כהלכה, ישנו צורך לאטום את החלק שבו מתבצע התהליך כדי שהחלקיקים שמשתחררים אל האוויר לא יזהמו את שאר אזורי הביניין.

כאשר מתבצעת עבודת סילוק מתבצעת בבניין שבו לא גרים תושבים, יש צורך לאטום את הבניין מהחלל החיצוני כדי לא לזהם את האוויר החיצוני עם אזבסט. דוגמאות למקרי סילוק אזבסט במקומות גדולים כוללות את עבודת סילוק האזבסט בבנין הקמפוס של אוניברסיטת ג'וסיו בפריס, צרפת. עבודת סילוק זאת ארכה משנת 1996 עד 2005. דוגמה נוספת כוללת את בניין מונטפראנס, גם הוא בפריס אשר בצרפת. תחילת עבודת הסילוק התרחשה ב2005 ועתידה להמשך שלוש שנים, עד שנת 2008.

בניין אשר נבנה עם מוצרים הכוללים אזבסט ומועמד להריסה חייב, קודם להריסה, להאטם, ותכולת האזבסט שבתוכו, חייב לפני ההריסה לעבור סילוק בטיחותי. באופן אירוני, סילוק האזבסט מהביניין עלול מאוד לקחת יותר זמן וכסף משאר ההריסה עצמה. לדוגמה, בניין בית הפרלמנט לשעבר של מזרח גרמניה - "פאלאס דר רֵפובליק" ("Palast der Republik") הופשט מרוב תכולת האזבסט בתוכו בין השנים 1998 עד 2001 לפני שהוא סוף-סוף נהרס בשנת 2006. תהליך ההריסה לבדו צפוי להיות בין 20 ל-60 מיליון יורו.

## [עריכה] ביקורת על תקנות חרם האזבסט

האנשים אשר מגנים את תקנות אשר יצרו את חרם האזבסט כוללים את עורך האתר Junkscience.com וכותב הטור בערוץ הטלוויזיה האמריקאי Fox News סטיב מילווי ועובדי תעשיית האזבסט [22]. הם לפעמים טוענים שחרם האזבסט עשה יותר רע מאשר טוב ושהתחליפים המודרניים של האזבסט הינם נחותים בתכונותיהם לעומת האזבסט.

דוגמה אשר נתנה על ידם לסיום חרם האזבסט הינה התפוצצות המעבורת צ'לנג'ר, שבה בוני האטמים של המעבורת הוכרחו על ידי ארגון הEPA ליצרם ממוצרים נטולי אזבסט, דבר שלפי טענתם גרם לחיכוך גבוהה והתפוצצות. למרות זאת, מדענים מציינים שהאטמים על גבי המעבורת דווקא הכילו אזבסט, והתקלה באטמים שגרמה להתפוצצות המטוס לא נגרמה בגלל אי המצאות אזבסט ; ראו מיתוס מספר 5 [23].

מילווי טען גם שבינייני התאומים היו יכולים לשרוד את פגיעת המטוסים בספטמבר של 2001, או לפחות להשאר עומדים ליותר זמן - דבר אשר היה נותן לציוותי ההצלה מעט יותר זמן לטפל בארוע, אם לא היו מוציאים חלקים רבים של מוצרי אזבסט בשנים שלפני הפיגוע. נושא זה לא הוזכר בדו"ח אשר פרסם ארגון הסטנדרטים והטכנולוגיה האמריקאי (National Institute of Standards and Technology) לגבי נפילת מרכז הסחר העולמי. מומחים רבים מאמינים של חומרים אשר החליפו את רוב חומרי האזבסט בביניין יש תכונות התנגדות לאש זהות לתכונות האזבסט. למרבה האירוניה, רוב חומרי האיטום נגד אש שהונח בבניין כדי למנוע התפשטות שריפות, כולל כל אריחי האזבסט שאולי נשארו, הוסרו במספר רב של אזורים בביניין ברגע התנגשות המטוס ובפיצוצים המשניים [24] [25] [26] [27].

## [עריכה] תחליפים מודרניים לאזבסט בבנייה

במפעלים רבים שייצרו מוצרים המבוססים על אזבסט אשר הוכרחו להפסיק את יצורם בעקבות חרם האזבסט, הלו לפתח מוצרים המבוססים על סיבים אורגנית (לעומת סיביו ה-אנאורגאנים של האזבסט, מקור עיקרי לתכונותיו הגורמים להתפתחות מחלות בבני אדם) אשר אמורים להחליף את פעולת האזבסט כחומר העיקרי בתעשייה המשמש למניעת התפשטות שריפה. מספר שמות של מוצרים כאלו כוללים את השמות אטרניט, אברייט וגם מוצר יותר חדש הנקרא נאטק אשר עשוי מסיבים אורגניים, צמנט פורטלנד (Portland cement) וצורן חמצני - סיליקה (חול).

ראו גם את המאמר של הממשלה האוסטרלית בנוגע לתחליפים של אזבסט : [28]

## [עריכה] אזבסט במוזיקה

אזבסט היא שם להקה מוויימאוט', מחוז דורסט, אנגליה.

- [29]

## [עריכה] ראו גם

- אזבסטוזיס
- אזבטסטין
- אטרניט
- חסינות אש
- כימיה אי-אורגנית
- מינרל
- מסותליאומה
- סרטן הריאות

## [עריכה] מקורות

- ציקלופדיית צ'יימברס, אפריים צ'יימברס, לונדון 1728.

### [עריכה] מקורות ממשלתיים

- דף הבית של ארגון הEPA האמריקאי בנושא אזבסט
- שירות החקירות הקונגרסי (CRS), דוחות לגבי אזבסט
- מקור לגבי היסטוריית מחלות האזבסט (ראו פסקה ראשונה ב"מחלות הנגרמות על-ידי אזבסט")
- אזבסט ובריאות תעסוקתית בעולם
- הוועדה הממשלתית לבריאות ובטיחות הבריטית

### [עריכה] מקורות לגבי כרייה וסוגי מינרלים

- מידע על פאראקריסוטיל (אזבסט "לבן") באתר webmineral.com
- אוניברסיטת מינסוטה, אזבסט
- ארכיון כתבות על אזבסט
- אזבסט ברחבי העולם
- "חלוצי הזהב הלבן" - כריית אזבסט

### [עריכה] בריאות וסביבה

- "לגבי ביתך" - אזבסט
- hazards.com - אזבסט
- לימוד רפואה סביבתית, רעילותו של האזבסט
- ארכיוני CBC: "אזבסט, מינרל הקסם או אבק קטלני
- מגזין Nerve, ליברפול אנגליה, מאמר על השפעותיו הרפואיות של האזבסט
- טרגדיית וויטנום, ארגון מחלות האזבסט של אוסטרליה
- בריאות ובטיחות - אזבסטוזיס
- סרט ישן המציג שיטות לבנייה עם מוצרי אזבסט
- אתר האינטרנט של ארגון נפגעי האזבסט העולמי
- אזבסט בבתי ספר

## [עריכה] הערות שוליים

1. ^ בלינק [1] על פי מחקר של וועדת הבריאות והבטיחות האנגלית
2. ^ פסקה זו כוללת תוכן ציקלופדיית צ'יימברס של שנת 1728 בלונדון אנגליה, אשר פורסמה לרשות הציבור. צילום דף הערך
3. ^ פסקה זו כוללת תוכן ציקלופדיית צ'יימברס של שנת 1728 בלונדון אנגליה, אשר פורסמה לרשות הציבור. צילום דף הערך
4. ^ לפי מחלקת הבריאות ושירותי אנוש האמריקאית

מקור: http://he.wikipedia.org../../../%D7%90/%D7%96/%D7%91/%D7%90%D7%96%D7%91%D7%A1%D7%98.html

קטגוריות: מינרלים סיליקטיים | מינרלים | תחמוצות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Česky
- Dansk
- Deutsch
- Ελληνικά
- Esperanto
- Español
- Suomi
- Français
- Bahasa Indonesia
- Italiano
- 日本語
- Lietuvių
- Nederlands
- Polski
- Português
- Русский
- Simple English
- Svenska
- Українська
- 中文